Activision

Activision היא חברת משחקי וידאו אמריקאית. החברה ידועה בעיקר בזכות סדרת משחקי היריות בגוף ראשון Call of Duty. החברה הוקמה ב-1 באוקטובר 1979 לאחר פרישתם של דייוויד קריין, לארי קפלן, אלן מילר ובוב וייטהד מחברת המשחקים אטארי וחבירתם לג'ים לוי, שהיה בכיר בתעשיית המוזיקה בימים אלה. החברה שמה לה למטרה לפתח משחקים הן לקונסולת האטארי והן לקונסולות האחרות שהיו בשוק בימים ההם – פיירצ'יילד צ'אנל אף ואודיסי 2, אך אטארי, שראתה בה מתחרה, ניסתה להכשיל אותה בכך שמנעה ממנה למכור משחקים לקונסולת המשחקים אטארי 2600, שהייתה המובילה בשוק. ניסיונה של אטארי כשל, והמתחרה הצעירה הוציאה בשנתה הראשונה ארבעה כותרים חדשים שזכו לפופולריות רבה והניבו רווחים מרשימים של שבעים מיליון דולר. השנים שלאחר מכן לא היטיבו עם אקטיוויז'ן. היא אמנם קנתה את חברת אינפוקום הצעירה שפיתחה משחקי הרפתקאות מבוססי טקסט, אך לא הצליחה לשחזר את הצלחת הימים הראשונים. החברה שינתה את שמה למדיג'ניק וניסתה להרחיב את תחומי פעילותה, אך הניסיון לא עלה יפה ובשנת 1992 פשטה אקטיוויז'ן את הרגל. החברה קמה מחדש בסוף אותה שנה והחליטה להתמקד רק בפיתוח והפצה של משחקי מחשב ומשחקי קונסולות. בשלהי שנת 2007 נחתמה עסקת ענק למיזוגה של אקטיוויז'ן עם חטיבת משחקי המחשב של חברת ויוונדי (שבליזארד היא חברה נכדה שלה) ליצירת חברת משחקי המחשב הגדולה בעולם. החברה הממוזגת תיקרא אקטיוויז'ן בליזארד. בשנת 2015 קנתה את חברת King (המפתחת של Candy Crash Saga) בעסקה תמורת 8 מיליארד דולר. King ממשיכה לעבוד תחת אותו שם רק בתור חטיבה בתוך Activision. אקטיוויז'ן הייתה אחראית לכמה להיטים. שלוש סדרות משחקים אותן הפיצה הפכו לשם דבר בעולם המשחקים: קווייק של חברת ID נחשב לפורץ דרך בתחום משחקי הפעולה מגוף ראשון Tony Hawk's Pro Skateboarding נחשב לכותר הספורט האתגרי הנמכר ביותר בעולם סדרת הפעולה Call Of Duty נחשבת לסדרת משחקי יריות הטובה בעולם. משחקים פופולריים אחרים של החברה, כוללים את Battlezone, Dark Reign, Call to Power, Star Trek: Elite Force,Vampire: The Masquerade ו Return to Castle Wolfenstein. בשנת 2005 עוררה החברה תרעומת מצד האינדיאנים בארצות הברית כאשר שיווקה את משחק הפעולה GUN, הכולל הרג רב באינדיאנים. החברה התנצלה על הפרשה. בשנת 2008 התאחדה Activison עם החברה המצליחה Blizzard ובכך הפכה לחברה הגדולה בתחום כאשר היא מכניסה כ-18.9 מיליארד דולר, בעוד EA הנמצאת במקום השני מכניסה 14.1 מיליארד דולר. Kaboom! (משנת 1981) Barnstorming (משנת 1981) River Raid (משנת 1982) Pitfall! (משנת 1982) Pitfall II : Lost Caverns (משנת 1984) Hacker (משנת 1985) MechWarrior 2: 31st Century Combat (משנת 1995) Quake (משנת 1996) Interstate 76 (משנת 1997) Battlezone (משנת 1998) Civilization: Call to Power (משנת 1999) Tony Hawk's Pro Skater (משנת 1999) Star Trek: Armada (משנת 2000) return to castle wolfenstein (משנת 2001) Star Trek: Bridge Commander (משנת 2002) Star Wars Jedi Knight II: Jedi Outcast (משנת 2002) Star Wars Jedi Knight: Jedi Academy (משנת 2003) Call of Duty (משנת 2003) Doom 3 (משנת 2004) Rome: Total War (משנת 2004) Vampire: The Masquerade - Bloodlines (משנת 2004) X-Men Legends (משנת 2004) Call of Duty 2 (משנת 2005) GUN (משנת 2005) The Movies (משנת 2005) Ultimate Spider-Man (משנת 2005) X-Men Legends II: Rise of Apocalypse (משנת 2005) call of duty 3 (משנת 2006) Guitar Hero 2 (משנת 2006) Marvel: Ultimate Alliance (משנת 2006) Tony Hawk's Downhill Jam (משנת 2006) Tony Hawk's Project 8 (משנת 2006) X-Men: The Official Game (משנת 2006) Spider-Man 3 (משנת 2007) Enemy Territory: Quake Wars (משנת 2007) קראש בנדיקוט (משנת 2008) Call of Duty 4: Modern Warfare (משנת 2008) Call of Duty: World at War (משנת 2008) Prototype (משנת 2009) Call of Duty: Modern Warfare 2 (משנת 2009) Call of Duty: Black Ops (משנת 2010) Call of Duty: Modern Warfare 3 (משנת 2011) Prototype 2 (משנת 2012) Call of Duty: Black Ops 2 (משנת 2012) James Bond (משנת 2013) Call of Duty: Ghosts (משנת 2013) Call of Duty: Advanced Warfare (משנת 2014) guitar Hero Live (משנת 2015) Call of Duty: Black Ops 3 (משנת 2015) Crash Bandicoot N. Sane Trilogy (משנת 2017) Spyro Reignited Trilogy (משנת 2018) Crash Team Racing Nitro-Fueled (משנת 2019) Crash Bandicoot 4: It's About Time (משנת 2020) מדיה וקבצים בנושא Activision בוויקישיתוף אתר האינטרנט הרשמי של Activision (באנגלית) Activision, ברשת החברתית פייסבוק Activision, ברשת החברתית אקס (טוויטר) Activision, ברשת החברתית אינסטגרם Activision, ברשת החברתית LinkedIn Activision, סרטונים בערוץ היוטיוב Activision, הבלוג הרשמי